ddrg/super_eurlex huggingface dataset:
(7)

Saksamaa teatas 16. veebruari 2022. aasta ja 7. märtsi 2022. aasta kirjaga oma riikliku eraldustabeli muudatustest. Käitised DE-485, DE-486, DE-202664, DE-202665 ja DE-202667 ühendati käitisega DE-410. Tegevused ühendati käitise DE-410 alla ning käitiste DE-485, DE-486, DE-202664, DE-202665 ja DE-202667 puhul teatati tegevuse täielikust lõpetamisest. Leiti ja parandati vead käitiste DE-460 ja DE-461 käitiseosade varasema tootmistaseme arvutamisel. Käitise DE-1726 kasvuhoonegaaside loa ulatust on muudetud, mis on suurendanud selle käitiseosa tootmistaset. Käitise DE-1126 elektritootja staatus on parandatud elektritootjaks. Käitise DE-3597 puhul on parandatud elektrienergia asendatavuse tegurit.
(3)

Lisaks võib vastavalt CITESi XVI artiklile iga CITESi konventsiooni osaline esitada sekretariaadile nimekirja CITESi III liitesse kantavatest liikidest, mida ta määratleb liikidena, mis on tema jurisdiktsiooni all allutatud sellistele piirangutele, mis ennetavad või piiravad nende ekspluateerimist, ning mille puhul kauplemise kontrollimiseks on vaja koostööd teiste konventsiooniosalistega.
(11)

Selle hindamisel, kas Hiina Rahvavabariigis asutatud ja Hiina Rahvapanga järelevalve all olevate kesksete vastaspoolte suhtes kohaldatav õigus- ja järelevalvekord on samaväärne liidu õigus- ja järelevalvekorraga, tuleks arvesse võtta ka riskimaandustulemust, mille kõnealune õigus- ja järelevalvekord tagab seoses riski tasemega, millele liidus asutatud kliirivad liikmed ja kauplemiskohad nendes üksustes osalemise tõttu avatud on. Riskimaandustulemus sõltub nii asjaomase keskse vastaspoole kliirimistegevusele omase riski tasemest, mis omakorda sõltub finantsturu suurusest, kus ta tegutseb, kui ka kesksete vastaspoolte suhtes kohaldatava õigus- ja järelevalvekorra asjakohasusest riski sellise taseme maandamiseks. Selleks et saavutada sama riskimaandustulemus, on vaja rangemaid riskimaandamismeetmeid kesksete vastaspoolte puhul, kes tegutsevad suurematel finantsturgudel ja kelle riskitase on kõrgem kui väiksematel finantsturgudel tegutsevatel kesksetel vastaspooltel, kelle riskitase on madalam.
(7)

Alalises biotsiidikomitees liikmesriikide esindajatega peetud aruteludel leiti, et hindamisel lähtuti realistlikest halvimatest võimalustest ning et puidu töötlemistsüklite arvu piiramine kahele tsüklile päevas töötleja kohta ei oleks sobiv riskivähendusmeede, et vähendada kindlaks tehtud riske inimeste tervisele vastuvõetava tasemeni, kuna täitmise tagamine ja kontrollimine on raskendatud.
Teateid peasekretärile küsimuse suunamiseks nõukogule või komiteele uuesti läbivaatamiseks vastavalt konventsiooni artikli 8 lõikele 2 ja nõukogu otsusele nr 298 ei või esitada enne järgmist päeva pärast komitee istungi lõppemist, kuid need tuleb esitada istungi lõpetamise kuule järgneva teise kuu lõpuks. Teade loetakse esitatuks, kui peasekretär saab selle kätte enne asjaomase ajavahemiku viimase päeva kella 24.00 (Brüsseli aja järgi). Nõukogu otsuse nr 298 kohaselt võib peasekretär suunata konventsiooni artikli 8 lõike 2 alusel tekkinud küsimused konventsiooniosalise taotlusel otse komiteele tagasi, tingimusel et taotlus esitatakse eelmises lõigus täpsustatud ajavahemiku jooksul. Peasekretär lisab siis asjaomase küsimuse komitee järgmise istungi päevakorda uuesti läbivaatamiseks. Kui eri konventsiooniosalised esitavad sama küsimusega seotud taotlused nii nõukogule kui ka komiteele suunamiseks või kui konventsiooniosaline ei täpsusta, kas küsimus tuleks suunata nõukogule või otse komiteele, suunatakse küsimus nõukogule. Peasekretär teavitab kõiki konventsiooniosalisi, kui ta on saanud taotluse suunata küsimus nõukogule või komiteele. Konventsiooniosaline, kes esitab taotluse suunata küsimus nõukogule või komiteele, võib oma taotluse tagasi võtta igal ajal enne seda, kui nõukogu on küsimuse läbi vaadanud või komitee selle uuesti läbi vaadanud. Komitee vaatab aga küsimuse läbi, kui nõukogu on selle talle suunanud. Kui konventsiooniosaline võtab taotluse tagasi, loetakse komitee algne otsus heakskiidetuks, välja arvatud juhul, kui sama küsimusega tegeleva teise konventsiooniosalise taotluse suhtes ei ole veel otsust tehtud. Peasekretär teavitab konventsiooniosalisi, kui mõni taotlus on tagasi võetud. Kui konventsiooni artikli 8 lõike 3 ja nõukogu otsuse nr 298 kohaselt suunatakse küsimus või osa sellest komiteele uuesti läbivaatamiseks, esitab küsimuse uuesti läbivaatamist taotlev konventsiooniosaline peasekretärile vähemalt 60 päeva enne komitee järgmise istungi alguse kuupäeva märkuse uuesti läbivaatamise taotlemise põhjustega ja oma ettepanekutega küsimuse lahendamiseks. Peasekretär edastab selle märkuse teistele konventsiooniosalistele.
(2)

2018. aasta septembris alustati AKV-ELi koostöölepingu artikli 95 lõike 4 esimese lõigu kohaselt läbirääkimisi uue AKV-ELi koostöölepingu (edaspidi „uus leping“) sõlmimiseks. Uus leping ei ole valmis kohaldamiseks alates 30. juunist 2022, mis on kehtiva õigusraamistiku aegumise kuupäev. Seetõttu on vaja muuta üleminekumeetmeid käsitlevat otsust, et täiendavalt pikendada AKV-ELi koostöölepingu sätete kohaldamist.
(2)

Ühtne Kriisilahendusnõukogu märgib kriisilahendusskeemis, et Sberbank d.d. puhul on täidetud kõik määruse (EL) nr 806/2014 artikli 18 lõike 1 esimeses lõigus sätestatud kriisilahenduse tingimused, ning hindab, miks kriisilahendusemeede on avalikes huvides vajalik.
(2)

Ühtne Kriisilahendusnõukogu märgib kriisilahendusskeemis, et Sberbank banka d.d. puhul on täidetud kõik määruse (EL) nr 806/2014 artikli 18 lõike 1 esimeses lõigus sätestatud kriisilahenduse tingimused, ning hindab, miks kriisilahendusemeede on avalikes huvides vajalik.
(2)

Vastavalt Euroopa Parlamendi ja nõukogu määruse (EL) 2018/1971 (1) artikli 35 lõikele 2 võivad elektroonilise side Euroopa reguleerivate asutuste ameti (edaspidi „BEREC“) reguleerivate asutuste nõukogu ja töörühmade ning BERECi büroo haldusnõukogu tegevuses osaleda kolmandate riikide reguleerivad asutused, kelle peamiseks vastutusalaks on elektroonilise side valdkond, kui need kolmandad riigid on sõlminud sel eesmärgil liiduga lepingu. Samuti on artikli 35 lõikega 2 ette nähtud, et kõnealuste lepingute asjakohaste sätete alusel töötatakse välja töökord, millega täpsustatakse eelkõige asjaomaste kolmandate riikide reguleerivate asutuste BERECi ja BERECi büroo töös hääleõiguseta osalemise laad, ulatus ja viis, ning sätted, mis käsitlevad BERECi algatustes osalemist, rahalisi makseid ja BERECi büroo töötajaid.
(5)

Komisjoni esitatud nimekiri on läbi vaadatud eesmärgiga määrata komisjoni esitatud dokumentide alusel ning Euroopa Parlamendi seisukohti silmas pidades ametisse neli haldusnõukogu liiget, kes esindavad kodanikuühiskonda. Nende liikmete käesoleva otsusega ametisse määramisega tagatakse ka, et haldusnõukogul on spetsialistide pädevuse kõrgeim tase ja asjakohaste teadmiste ja kogemuste suur ulatus ning et liikmed pärinevad liidu võimalikult eri liikmesriikidest, samuti on neil asjakohane juhtimiskogemus ja kogemus inim- või veterinaarravimite valdkonnas,
XXIV artikli lõike 2 kohane deklaratsioon, mis käsitleb Euroopa Liidu pädevust liikurseadmetega seotud rahvusvaheliste tagatiste konventsiooni kaevandus-, põllumajandus-ja ehitusseadmetele eriomaste küsimuste protokolliga (MAC-protokoll), mis võeti vastu 22. novembril 2019 Pretorias, reguleeritavates küsimustes, mille puhul liikmesriigid on andnud oma pädevuse Euroopa Liidule

1.

MAC-protokolli XXIV artikli lõikes 1 on sätestatud, et piirkondliku majandusintegratsiooni organisatsioonid, kuhu kuuluvad suveräänsed riigid ja mille pädevuses on teatavad MAC-protokolliga reguleeritavad küsimused, võivad protokollile alla kirjutada tingimusel, et nad esitavad XXIV artikli lõikes 2 osutatud deklaratsiooni. Euroopa Liit on otsustanud MAC-protokollile alla kirjutada ja esitab käesoleva deklaratsiooni.
(5)

Liit ei peaks toetama Venemaa Föderatsiooni ettepanekut muuta konventsiooni artikli 6 lõiget 2. Selline muudatus tooks kaasa pika ja keeruka läbirääkimisprotsessi ning muudatuse jõustumiseni kuluks kaua aega. Muudatuseks vajaliku protsessi algatamine tundub ebaproportsionaalne, arvestades seda, et ettepaneku eesmärgid oleksid saavutatavad ka muude vahenditega. Liit peaks pigem olema avatud algatustele, mille eesmärk on parandada konventsiooni artiklis 6 sätestatud eelnevalt teatatud nõusoleku protseduuri toimimist, ja selliseid algatusi esitama või toetama, tingimusel et selliste algatuste kohaldamisala on laiem kui konventsiooniosaliste konverentsi 15. istungile Venemaa Föderatsiooni esitatud ettepanekul, need on kooskõlas liidu üldise poliitika ja üldiste eesmärkidega ega nõua konventsiooni muutmist,
(5)

Et tagada importivatele konventsiooniosalistele kõnealuse konventsiooni alusel kaitse ja arvestades, et kõik asjakohased konventsiooni kriteeriumid on täidetud, on vajalik ja asjakohane toetada konventsiooni kemikaalide hindamise komitee soovitust kanda konventsiooni III lisasse atsetokloor, karbosulfaan, krüsotiilasbest, dekabromodifenüüleeter, fentioon, teatavad vedeltooted, mille koostises on parakvaatdikloriidi, ning perfluorooktaanhape (PFOA), selle soolad ja PFOAga seotud ühendid. Kõnealuste kemikaalide kasutamine on liidus juba keelatud või rangelt piiratud ja neist suurema osa suhtes kohaldatakse konventsiooni nõuetest rangemaid ekspordinõudeid vastavalt määrusele (EL) nr 649/2012.
(1)

On asjakohane laiendada EMP lepingu osaliste koostööd nii, et see hõlmaks Euroopa Parlamendi ja nõukogu 24. märtsi 2021. aasta määrust (EL) 2021/523, millega luuakse programm „InvestEU“ ja millega muudetakse määrust (EL) 2015/1017 (1).
(6)

Ühendkuningriik teatas 23. juuli 2021. aasta kirjas komisjonile õiguskaitse ja õigusalase erikomitee kaudu, et ta on täitnud kaubandus- ja koostöölepingu kolmanda osa II jaotise alusel kehtestatud kohustused DNA-profiilide ja daktüloskoopiliste andmete osas. Ühendkuningriik esitas ka kaubandus- ja koostöölepingu 39. lisa 0. peatüki artikli 22 kohased deklaratsioonid ja määratud kontaktpunkte käsitleva teabe ning teatas, et on valmis laskma end hinnata Ühendkuningriigi ja liikmesriikide vahelise DNA-profiile ja daktüloskoopilisi andmeid käsitleva teabevahetuse eesmärgil.
(12)

Pärast seda, kui Prantsusmaa ja Rootsi olid esitanud määruse (EL) nr 528/2012 artikli 36 lõike 1 kohased esildised, palus Soome ohutus- ja kemikaaliamet (Tukes) 2021. aasta mais Soome toiduametilt ja Soome Veterinaariaühingult arvamust alfakloraloositoodete mõju kohta lemmikloomadele ja vajaduse kohta piirata alfakloraloosi kasutamist. Kõnealuses arvamuses, mida Soome jagas komisjoniga, märgiti, et alfakloraloosi sisaldavad biotsiidid põhjustavad märkimisväärset kahju ja kannatusi nii lemmikloomadele kui ka metsloomadele, et Tukesile ja Soome toiduametile teatatud lemmikloomade mürgistusjuhtumite arv on märkimisväärne ning et 2019. aastal määruse (EL) nr 528/2012 artikli 37 lõike 1 punktide a ja c kohaselt lubades tehtud erandid, mis seisnesid biotsiidide turustamise ja kasutamise piiramises muude kui kutseliste kasutajate puhul üksnes eeltäidetud söödakastidega, ning mis Soomes on juba kehtestatud, ei ole juhtumite arvu vähendanud. Seepärast soovitas Soome toiduamet, et alfakloraloosi sisaldavate toodete kasutamine ja kättesaadavus peaks piirduma väljaõppe saanud kutseliste kasutajatega. 8. detsembril 2021 muutis Soome määruse (EL) nr 528/2012 artikli 48 lõike 1 kohaselt lubasid, et piirata alfakloraloosi sisaldavate rodentitsiidide kasutamist kutselise kasutamisega.
(4)

Kooskõlas direktiivi 2003/96/EÜ artikli 19 lõikega 2 tuleb kõiki kõnealuse direktiivi artikli 19 lõike 1 alusel antavaid lube ajaliselt rangelt piiritleda. Tagamaks, et loa kehtivusaeg on piisavalt pikk, et see ei takistaks asjaomastel ettevõtjatel vajalike investeeringute tegemist, on asjakohane anda luba alates 1. jaanuarist 2022 kuni 31. detsembrini 2027. Kuid selleks, et mitte kahjustada kehtiva õigusraamistiku üldist arengut tulevikus, on asjakohane sätestada, et kui nõukogu kehtestab Euroopa Liidu toimimise lepingu artikli 113 või muude asjakohaste sätete alusel üldise muudetud süsteemi energiatoodete ja elektrienergia maksustamiseks ning kui luba ei ole sellega kooskõlas, peaks luba kaotama kehtivuse päeval, mil hakatakse kohaldama kõnealust üldist muudetud süsteemi.
(9)

Erimeede on proportsionaalne taotletavate eesmärkidega, kuna see on ajaliselt ja ulatuselt piiratud. Lisaks sellele ei kaasne erimeetmega ohtu, et pettus võiks üle kanduda teistesse sektoritesse või liikmesriikidesse.
(12)

Pärast seda, kui Prantsusmaa ja Rootsi olid esitanud määruse (EL) nr 528/2012 artikli 36 lõike 1 kohased esildised, palus Soome ohutus- ja kemikaaliamet (Tukes) 2021. aasta mais Soome toiduametilt ja Soome Veterinaariaühingult arvamust alfakloraloositoodete mõju kohta lemmikloomadele ja vajaduse kohta piirata alfakloraloosi kasutamist. Kõnealuses arvamuses, mida Soome jagas komisjoniga, märgiti, et alfakloraloosi sisaldavad biotsiidid põhjustavad märkimisväärset kahju ja kannatusi nii lemmikloomadele kui ka metsloomadele, et Tukesile ja Soome toiduametile teatatud lemmikloomade mürgistusjuhtumite arv on märkimisväärne ning et 2019. aastal määruse (EL) nr 528/2012 artikli 37 lõike 1 punktide a ja c kohaselt lubades tehtud erandid, mis seisnesid biotsiidide turustamise ja kasutamise piiramises muude kui kutseliste kasutajate puhul üksnes eeltäidetud söödakastidega, ning mis Soomes on juba kehtestatud, ei ole juhtumite arvu vähendanud. Seetõttu soovitas Soome toiduamet, et alfakloraloosi sisaldavate toodete kasutamine ja kättesaadavus peaks piirduma väljaõppe saanud kutseliste kasutajatega. 8. detsembril 2021 muutis Soome määruse (EL) nr 528/2012 artikli 48 lõike 1 kohaselt lubasid, et piirata alfakloraloosi sisaldavate rodentitsiidide kasutamist kutselise kasutamisega.
(5)

Et kaitsta inimeste tervist ja keskkonda perfluoroheksaansulfoonhappe (PFHxS), selle soolade ja PFHxS-iga seotud ühendite edasise keskkonda sattumise eest, on vaja üleilmselt vähendada nende kemikaalide tootmist ja kasutamist või need lõpetada ning toetada nende kandmist konventsiooni asjaomastesse lisadesse.
(1)

Määruse (EL) nr 1308/2013 artiklis 10 on sätestatud, et liidu klassifitseerimisskaalasid searümpade jaoks kohaldatakse vastavalt sama määruse IV lisa punktile B. Nimetatud määruse IV lisa B osa IV punkti alapunktiga 1 on ette nähtud, et searümpade klassifitseerimiseks hinnatakse tailihasisaldust vastavalt komisjoni poolt kinnitatud hindamismeetoditele, et kinnitada võib vaid selliseid hindamismeetodeid, mis põhinevad searümba ühe või mitme anatoomilise osa füüsilisel mõõtmisel ja on statistiliselt tõestatud ning et hindamismeetodite kinnitamisel tuleb lähtuda hinnangu vastavusest lubatud maksimaalsele statistilisele veale. See lubatud kõrvalekalle on määratletud komisjoni delegeeritud määruse (EL) 2017/1182 (2) V lisa A osa punkti 1 alapunktis 2.
5.

MIRRI-ERIC viib ellu järgmisi tegevusi: a. edendab õiguslikult kaitstud ja nõuetele vastavat juurdepääsu autentsetele mikroobiressurssidele ja nendega seotud andmetele mBRKdes, et tagada bioloogilise materjali pidev laialdane kättesaadavus teadlaskonna jaoks; b. ehitab üles koostöökeskkonna ja MIRRI infosüsteemi, et luua ühtne juurdepääsupunkt mikroobiressurssidele ja nendega seotud andmetele ning pakkuda mikroobivaldkonnas tipptasemel teenuseid, sealhulgas digiteenuseid ning eksperdi- ja tehnilisi platvorme; c. tagab MIRRI infosüsteemi toimimiseks vajaliku mBRKde vastastikuse täiendavuse ja nende andmepakkumiste koostalitlusvõime; d. töötab välja ja võtab kasutusele kvaliteedijuhtimissüsteemi, mis hõlmab standardkorda, parimat tava ja sobivaid vahendeid ressursside, nendega seotud andmete ja osutatavate teenuste kvaliteedi parandamiseks; e. loob suhted teiste Euroopa teadusuuringute infrastruktuuri konsortsiumide ja asjaomaste organisatsioonidega, et edendada konsortsiumis MIRRI-ERIC säilitatavate geneetiliste ressursside iseloomustamist ning suurendada selle teadustaristuga seotud teabe hulka ja parandada sellise teabe kvaliteeti; f. pakub avalik-õiguslikele ja eraõiguslikele asutustele teadusuuringute sobitamise ja ühiskasutuse teenuseid ning algatab ühistegevusi; g. tagab väliskasutajatele koordineeritud juurdepääsu konsortsiumi MIRRI-ERIC partnerite materjalidele, eksperditeadmistele ja teadustaristu objektidele, et võimaldada teadlastel läbi viia mikroobide geneetilisi ressursse käsitlevaid kohapealseid teadusuuringuid; h. pakub mBRKde töötajatele, tudengitele ja kasutajatele mikrobioloogiaalast koolitust ja väljaõpet, muu hulgas taksonoomia, tuvastamis- ja säilitamismeetodite ning biotehnoloogia valdkonnas, näiteks seoses bioressursside kasutusvõimaluste uurimise ja nende kasutuselevõtu, tüvede optimeerimise ning kääritamisega; i. viib läbi mis tahes muid tegevusi, mis on vajalikud konsortsiumi eesmärkide täitmiseks.
(67)

Komisjon märkis, et põhjusliku seose analüüs tehti lõplikus määruses. Komisjonil oli võimalik järeldada, et asjaomane toode tekitas esialgsel uurimisperioodil kahju liidu tootmisharule. Puudusid tõendid selle kohta, et kui tingimused, mille tõttu komisjon peatas ajutiselt lõplike meetmete kohaldamise, ei kehtiks enam, et imporditud toodete ja liidu müügi vaheline põhjuslik seos oleks lõppenud või et need põhjusliku seose järeldused oleksid vahepeal tühistatud. Lisaks oleks Lodec pidanud esitama need väited esialgse uurimise etapis, mil kehtestati lõplikud meetmed. Peale selle oli see põhjusliku seose analüüs viidud läbi kogu toote kohta ning puudus kohustus teha analüüs konkreetse tooteliigi alusel. Seepärast lükati need väited tagasi.
(5)

Arvestades erakorralist ja enneolematut olukorda, millest on tingitud vajadus leping allkirjastada ja seda ajutiselt kohaldada, ja kooskõlas aluslepingutega, on asjakohane, et liit teostab ajutiselt talle aluslepingutega selles valdkonnas antud jagatud pädevust. Käesoleva otsuse mõju pädevuse jaotusele liidu ja liikmesriikide vahel peaks olema ajaliselt rangelt piiratud. Pädevust, mida liit teostab käesoleva otsuse lepingu alusel, tuleks seetõttu kasutada ainult lepingu kohaldamise ajal. Seega peaks liit lõpetama jagatud pädevuse teostamise kohe, kui lepingu kohaldamine lõppeb. Ilma et see piiraks muude liidu meetmete kohaldamist ja tingimusel, et neid liidu meetmeid järgitakse, teostavad Euroopa Liidu toimimise lepingu (ELi toimimise leping) artikli 2 lõike 2 kohaselt seda pädevust seejärel taas liikmesriigid. Lisaks tuletatakse meelde, et vastavalt Euroopa Liidu lepingule ja ELi toimimise lepingule lisatud protokollile nr 25 (jagatud pädevuse teostamise kohta) hõlmab liidu pädevuse teostamise ulatus käesolevas otsuses üksnes neid elemente, mida käesolev otsus ja leping reguleerivad, ega laiene kogu valdkonnale. Liidu pädevuse teostamine käesoleva otsuse alusel ei piira liidu ja liikmesriikide vastavat pädevust kõnealuses valdkonnas käimasolevatel või tulevastel läbirääkimistel või rahvusvaheliste lepingute allkirjastamisel või sõlmimisel muude kolmandate riikidega.
(6)

Arvestades erakorralist ja enneolematut olukorda, millest on tingitud vajadus leping allkirjastada ja seda ajutiselt kohaldada, ja kooskõlas aluslepingutega, on asjakohane, et liit teostab ajutiselt talle aluslepingutega selles valdkonnas antud jagatud pädevust. Käesoleva otsuse mõju pädevuse jaotusele liidu ja liikmesriikide vahel peaks olema ajaliselt rangelt piiratud. Pädevust, mida liit teostab käesoleva otsuse ja lepingu alusel, tuleks seetõttu kasutada ainult lepingu kohaldamise ajal. Seega peaks liit lõpetama jagatud pädevuse teostamise kohe, kui lepingu kohaldamine lõppeb. Ilma et see piiraks muude liidu meetmete kohaldamist ja tingimusel, et neid liidu meetmeid järgitakse, teostavad Euroopa Liidu toimimise lepingu (ELi toimimise leping) artikli 2 lõike 2 kohaselt seda pädevust seejärel taas liikmesriigid. Lisaks tuletatakse meelde, et vastavalt Euroopa Liidu lepingule ja ELi toimimise lepingule lisatud protokollile nr 25 (jagatud pädevuse teostamise kohta) hõlmab liidu pädevuse teostamise ulatus käesolevas otsuses üksnes neid elemente, mida käesolev otsus ja leping reguleerivad, ega laiene kogu valdkonnale. Liidu pädevuse teostamine käesoleva otsuse alusel ei piira liidu ja liikmesriikide vastavat pädevust kõnealuses valdkonnas käimasolevatel või tulevastel läbirääkimistel või rahvusvaheliste lepingute allkirjastamisel või sõlmimisel muude kolmandate riikidega.
(6)

Seepärast on asjakohane lubada taotluse esitanud liikmesriikidel kohaldada imporditollimaksuvabastust kaupade suhtes, mis on imporditud määruse (EÜ) nr 1186/2009 artiklis 74 kirjeldatud eesmärkidel, ja käibemaksuvabastust kaupade suhtes, mis on imporditud direktiivi 2009/132/EÜ artiklis 51 kirjeldatud eesmärkidel riiklike organisatsioonide või taotluse esitanud liikmesriigi pädeva asutuse tunnustatud heategevusorganisatsioonide poolt või nimel. Võttes arvesse enneolematut olukorda ja vajadust kiiresti reageerida, on asjakohane lubada taotluse esitanud liikmesriikidel kohaldada tollimaksu- ja käibemaksuvabastust ka humanitaarabikaupade suhtes, mis on imporditud vabasse ringlusse lubamiseks riiklike organisatsioonide või muude heategevusorganisatsioonide poolt, kes on tunnustatud ja kes tegelevad samalaadse tegevusega teises taotluse esitanud liikmesriigis, kus kaubad on ette nähtud kasutamiseks. Selleks et vastata liikmesriikide taotlustele osutada abi isikutele, kes on jäänud Ukrainasse ja keda sõda tõsiselt mõjutab, on samuti vaja lubada nende kaupade edasist üleandmist Ukraina riiklikele organisatsioonidele või Ukraina pädevate asutuste tunnustatud heategevusorganisatsioonidele, et nad saaksid kaupu tasuta jagada Ukrainas abi vajavatele isikutele. Seepärast on samuti asjakohane lubada taotluse esitanud liikmesriikidel kohaldada imporditollimaksuvabastust kaupade suhtes, mis on imporditud määruse (EÜ) nr 1186/2009 artiklis 74 kirjeldatud eesmärkidel, ja käibemaksuvabastust kaupade suhtes, mis on imporditud direktiivi 2009/132/EÜ artiklis 51 kirjeldatud eesmärkidel, kui need kaubad on imporditud vabasse ringlusse lubamiseks katastroofiabiorganisatsioonide poolt või nimel, et nad saaksid katta oma vajadused perioodil, mil nad annavad katastroofiabi Ukraina sõja eest põgenevatele isikutele.
(2)

Määrusega (EL) 2021/953 on lubatud aktsepteerida COVID-19 tõendeid, mille kolmandad riigid on välja andnud liidu kodanikele ja nende pereliikmetele, kui komisjon leiab, et need COVID-19 tõendid on välja antud vastavalt standarditele, mida peetakse samaväärseteks kõnealuse määruse kohaselt kehtestatud standarditega. Lisaks on Euroopa Parlamendi ja nõukogu määrusega (EL) 2021/954 (2) ette nähtud, et liikmesriigid peavad kohaldama määruses (EL) 2021/953 sätestatud õigusnorme kolmandate riikide kodanike suhtes, kes ei kuulu nimetatud määruse kohaldamisalasse, kuid kes viibivad või elavad seaduslikult nende territooriumil ja kellel on liidu õiguse kohaselt õigus reisida teistesse liikmesriikidesse. Seepärast tuleks käesolevas otsuses samaväärsuse kohta tehtud järeldust kohaldada COVID-19 vaktsineerimistõendite suhtes, mille Madagaskari Vabariik on välja andnud liidu kodanikele ja nende pereliikmetele. Samamoodi tuleks määruse (EL) 2021/954 alusel kohaldada sellist samaväärsuse kohta tehtud järeldust ka COVID-19 vaktsineerimistõendite suhtes, mille Madagaskari Vabariik on välja andnud kolmandate riikide kodanikele, kes viibivad või elavad kõnealuses määruses sätestatud tingimustel seaduslikult liikmesriikide territooriumil.